Izsoles noteikumu nekustamā īpašuma Biešu ielā 4, Rīgā, un Indriķa ielā 8A, Rīgā, 
(kadastra numurs 0100 054 0055) atsavināšanai
[bookmark: _GoBack]5.pielikums
 
NEKUSTAMĀ ĪPAŠUMA PIRKUMA LĪGUMS
 
Rīgā, līguma datumu skatīt elektronisko parakstu zonā 
 
Rīgas Tehniskā universitāte, reģistrācijas numurs 90000068977, kuras vārdā uz __________ pamata rīkojas administratīvais direktors Juris Iljins (turpmāk – PĀRDEVĒJS), no vienas puses, un 
_______________________, reģistrācijas numurs/personas kods ____________, kura  vārdā uz _________ rīkojas ________  (turpmāk – PIRCĒJS), no otras puses, 
noslēdz šāda satura līgumu: 
 
1. Līgumā lietotie termini 
1.1. Izsole - Tiesu administrācijas elektronisko izsoļu vietnē (https://izsoles.ta.gov.lv) organizētā izsole, kurā PĀRDEVĒJS pārdeva un PIRCĒJS nopirka Nekustamo īpašumu. 
1.2. Puse - PIRCĒJS un PĀRDEVĒJS, katrs atsevišķi. 
1.3. Puses - PIRCĒJS un PĀRDEVĒJS kopā. 
1.4. Līgums - šis Līgums par Nekustamā īpašuma pirkšanu, ieskaitot visus tā pielikumus, grozījumus un papildinājumus. 
1.5. Nekustamais īpašums - Līguma 2.1.punktā norādītais nekustamais īpašums.  
1.6. Nodrošinājuma maksa - PIRCĒJA samaksāta naudas summa, kas kalpo par PIRCĒJA saistību izpildes nodrošinājumu saskaņā ar Līgumu un tiek ieskaitīta Pirkuma maksā, ja Līgums tiek izpildīts. Līgumā noteiktajos gadījumos Nodrošinājuma maksa netiek atmaksāta. Nodrošinājuma maksa ir  183 000,00 EUR (viens simts astoņdesmit trīs tūkstoši eiro un 00 centi), ko PIRCĒJS ir samaksājis PĀRDEVĒJAM. 
1.7. Nosolītā cena - Izsolē nosolītā Nekustamā īpašuma cena _____________ EUR (_________________ eiro un 00 centi), kurā ir ieskaitīta PIRCĒJA samaksātā  Nodrošinājuma maksa.1.8. Pirkuma maksa - maksa, kas PIRCĒJAM jāsamaksā PĀRDEVĒJAM par Nekustamo īpašumu un kas ir vienāda ar Nosolīto cenu. Nosolītajā cenā ir ieskaitīta Nodrošinājuma maksa. 
 Atbilstoši Pievienotās vērtības nodokļa likuma 52.panta pirmās daļas 24. punktam lietota nekustamā īpašuma pārdošana nav apliekama ar pievienotās vērtības nodokli.  

2. Pirkuma priekšmets 
2.1. PĀRDEVĒJS  pārdod un  PIRCĒJS pērk Nekustamo īpašumu ar kadastra numuru 0100 054 0055, adrese: Biešu ielā 4, Rīgā, un Indriķa ielā 8A, Rīgā, kas sastāv no: zemes vienības ar kadastra apzīmējumu 0100 054 0055 (platība 8248 m²), mācību ēkas Indriķa ielā 8A, Rīgā, ar kadastra apzīmējumu 0100 054 0055 001 (platība 4572,7 m²) un dienesta viesnīca Biešu ielā 4, Rīgā, ar kadastra apzīmējumu 0100 054 0055 002  (platība 6181,1 m²), ierakstīts Rīgas pilsētas zemesgrāmatas nodalījumā Nr. 100000542737.  
2.2. PIRCĒJS pirms Līguma parakstīšanas ir iepazinies ar Nekustamo īpašumu, tā apgrūtinājumiem, tā faktiskais un tiesiskais stāvoklis PIRCĒJAM ir zināms un PIRCĒJS apņemas neizvirzīt pret PĀRDEVĒJU šajā sakarā nekādas pretenzijas. PĀRDEVĒJS neuzņemas atbildību par apslēptiem īpašuma trūkumiem un par īpašuma dabiskajām īpašībām. 
2.3. PIRCĒJS, noslēdzot Līgumu, apzinās Nekustamā īpašuma vērtību, atzīst to par atbilstošu īpašuma patiesajai vērtībai un nākotnē atsakās celt pretenzijas pārmērīgu zaudējumu dēļ.
 
3. Pirkuma maksas samaksa un nostiprinājuma lūguma parakstīšanas kārtība 
3.1. Nekustamā īpašuma Pirkuma maksa ir __________ EUR (____________________ eiro). Pirkuma maksa nav  apliekama  ar pievienotās vērtības nodokli. Pirkuma maksa ir pilnīga atlīdzība, ko PIRCĒJS samaksā par īpašuma tiesību iegūšanu uz Nekustamo īpašumu  saskaņā ar  Līguma noteikumiem. 3.2. Puses vienojas, ka PIRCĒJS samaksā PĀRDEVĒJAM  Pirkuma maksu šādā kārtībā:
3.2.1. Pirms izsoles PIRCĒJS  kā izsoles dalībnieks ir iemaksājis PĀRDEVĒJA bankas kontā Nodrošinājuma maksu, ko PĀRDEVĒJS uz Līguma noslēgšanas dienu faktiski ir saņēmis.
3.2.2. PIRCĒJS 60 (sešdesmit) dienu laikā pēc Līguma noslēgšanas samaksā Pirkuma maksas summu, ko veido starpība starp viņa nosolīto summu un viņa samaksāto nodrošinājuma maksu, veicot pārskaitījumu uz RTU bankas kontu:  Nr. LV75HABA0551024105883, AS “SWEDBANK”, bankas kods: HABALV22, ar atzīmi “Nekustamā īpašuma Biešu ielā 4, Indriķa ielā 8A, Rīgā, izsole". Visi maksājumi uzskatāmi par samaksātiem, kad tie ieskaitīti norādītajā RTU kontā. 
3.3. Puses apņemas parakstīt nostiprinājuma lūgumu ne vēlāk kā 10 (desmit) dienu laikā pēc Pirkuma maksas samaksas  saskaņā ar Līguma 3.2.punktā noteikto kārtību. Izdevumus par īpašuma tiesību nostiprināšanu zemesgrāmatā un izdevumus par zvērināta notāra pakalpojumiem sedz  PIRCĒJS.
3.4. Nostiprinājuma lūgumu PIRCĒJS iesniedz zemesgrāmatā ne vēlāk kā 5 (piecu) dienu laikā pēc nostiprinājuma lūguma abpusējas parakstīšanas dienas. PIRCĒJAM ir tiesības lūgt zvērinātu notāru iesniegt tiesā nostiprinājuma  lūgumu par īpašuma tiesību nostiprināšanu uz PIRCĒJA vārda.3.5. Puses vienojas, ka PIRCĒJS kārtos visas lietas visās valsts, pašvaldību, administratīvajās un citās iestādēs, kas saistītas ar attiecīgo dokumentu iesniegšanu un saņemšanu, kā arī iesniegs un saņems dokumentus, lai nostiprinātu PIRCĒJA īpašuma tiesības uz Nekustamo īpašumu zemesgrāmatā.
3.6. Tā kā saskaņā ar normatīvajiem aktiem PĀRDEVĒJS  pirms PIRCĒJA  īpašuma tiesību reģistrēšanas brīža zemesgrāmatā ir veicis Nekustamā īpašuma nodokļa maksājumu par Nekustamo īpašumu pilnā apmērā, tas ir par visu 2026.gada/2027.gada taksācijas periodu, PIRCĒJS  kompensēs PĀRDEVĒJAM nekustamā īpašuma nodokli, par laika periodu sākot no PIRCĒJA īpašuma tiesību reģistrēšanas brīža zemesgrāmatā līdz brīdim, kad saskaņā ar spēkā esošajiem normatīvajiem aktiem PIRCĒJAM ir radies pienākums maksāt nekustamā īpašuma nodokli. PIRCĒJAM ir pienākums apmaksāt PĀRDEVĒJA  izrakstīto rēķinu 30 (trīsdesmit) kalendāro dienu laikā no rēķina saņemšanas dienas. Par šajā punktā noteiktā maksājuma termiņa kavējumu PIRCĒJS  maksā PĀRDEVĒJAM nokavējuma procentus 0,5% apmērā no kavētās maksājuma summas par katru kavējuma dienu.
 
 4. Nekustamā īpašuma pieņemšanas – nodošanas kārtība 
4.1. Puses paraksta Nekustamā īpašuma pieņemšanas – nodošanas aktu ne vēlāk ne vēlāk kā 14 (četrpadsmit) dienu laikā no dienas, kad PIRCĒJA īpašuma tiesības uz Nekustamo īpašumu nostiprinātas zemesgrāmatā. Vienlaicīgi PIRCĒJAM ar nodošanas-pieņemšanas aktu tiek nodota ar  Nekustamo īpašumu saistītā dokumentācija. 
4.2. Ja nokavēts Līguma 3.4.punktā un/vai 4.1. punktā noteiktais termiņš,  PIRCĒJS maksā PĀRDEVĒJAM līgumsodu 500 EUR (pieci simti euro) apmērā par katru nokavēto dienu, bet ne vairāk kā 10% no Pirkuma maksas. Līgumsoda samaksa neatbrīvo no līgumsaistību izpildes.
4.3. PĀRDEVĒJA saistības attiecībā uz Nekustamā īpašuma komunālo pakalpojumu maksājumiem ir nokārtotās pilnā apmērā. Par Nekustamajā īpašumā esošo trešo personu noslēgtajiem līgumiem un maksājumu saistībām PĀRDEVĒJS  neuzņemas nekāda veida atbildību.
4.4. PIRCĒJS ir informēts un apzinās, ka Nekustamais īpašuma daļēji ir iznomāts SIA "Latvijas mobilais telefons" sakaru iekārtu izvietošanai un ka šis nomas līgums PIRCĒJAM ir saistošs. Iznomāta dienesta viesnīcas ar kadastra apzīmējumu 0100 054 0055 002 jumta platība un telpa ēkas 5.stāvā 20m2 platībā. Nomas līguma termiņš paredz automātisku termiņa pagarinājumu, ja neviena no pusēm līgumā noteiktajā termiņā rakstveidā nepaziņo par tā izbeigšanu vai nepagarināšanu. PIRCĒJS pārņem minētā nomas līguma saistības pēc savu īpašuma tiesību uz Nekustamo īpašumu nostiprināšanas zemesgrāmatā.
4.5. Līdz Nekustamā īpašuma ierakstīšanai zemesgrāmatā uz PIRCĒJA vārda PĀRDEVĒJAM ir tiesības saņemt nomas maksu par iznomāto Nekustamā īpašuma daļu.
4.6. PIRCĒJS ir informēts un apzinās, ka viņam ir saistošs 2020. gada 10. septembra noslēgtais reālservitūta nodibināšanas līgums Nr. 01J03-2-e/80 (turpmāk - Reālservitūta līgums), un saskaņā ar to nodibinātais braucamā ceļa servitūts par labu nekustamajam īpašumam Indriķa ielā 8B, Rīgā, kadastra numurs 01000542004 un iebūves un pārkaru būves tiesības servitūts, attiecīgi apgrūtinot Objektu. Minētie servitūti ir nodibināti bez termiņa ierobežojuma. Reālservitūta līgumā noteikts pienākums servitūta ierakstīšanai zemesgrāmatā. 
 
5. Pušu atbildība 
5.1. Līgums stājas spēkā tā parakstīšanas dienā un ir spēkā līdz Pušu saistību izpildei. 
5.2. Līgums var tikt izbeigts šādos gadījumos:
5.2.1. Ja PIRCĒJS nesamaksā Pirkuma maksu Līgumā noteiktajā apmērā un termiņā un šāds pārkāpums netiek novērsts 5 (piecu) darba dienu laikā no PĀRDEVĒJA rakstveida brīdinājuma saņemšanas dienas, kā arī Puses nav vienojušās par attiecīgā maksājuma termiņa pagarinājumu, PĀRDEVĒJAM ir tiesības vienpusēji izbeigt Līgumu, rakstveidā paziņojot par to PIRCĒJAM. PĀRDEVĒJAM nav pienākuma atlīdzināt PIRCĒJAM zaudējumus vai izdevumus, kas radušies saistībā ar Līguma izbeigšanu. Šādā gadījumā PĀRDEVĒJS 20 (divdesmit) darba dienu laikā no Līguma izbeigšanas dienas atmaksā PIRCĒJAM saņemto Pirkuma maksas daļu (ja tāda ir iemaksāta), izņemot PIRCĒJA iemaksāto Nodrošinājuma maksu. Līgums uzskatāms par izbeigtu paziņojumā norādītajā dienā.
5.2.2. Ja PIRCĒJS neievēro Līguma 3.4. punktā noteikto termiņu un kavējums pārsniedz 20 (divdesmit) dienas, PĀRDEVĒJAM ir tiesības vienpusēji izbeigt Līgumu, rakstveidā paziņojot par to PIRCĒJAM. Šādā gadījumā PĀRDEVĒJS 20 (divdesmit) darba dienu laikā no Līguma izbeigšanas dienas atmaksā PIRCĒJAM saņemto Pirkuma maksu, izņemot PIRCĒJA iemaksāto Nodrošinājuma maksu. Līgums uzskatāms par izbeigtu paziņojumā norādītajā dienā.
5.3. PIRCĒJS iegūst valdījuma tiesības uz Nekustamo īpašumu pēc Līguma 4.1.punktā noteikto darbību veikšanas. Īpašuma tiesības uz Nekustamo īpašumu PIRCĒJAM pāriet to nostiprinājuma brīdī zemesgrāmatā.
5.4. Visus ar Nekustamo īpašumu saistītos nodokļus pēc Līguma noslēgšanas maksā PIRCĒJS. 5.5.  PIRCĒJS apliecina, ka tam ir zināmi Nekustamā īpašuma zemesgrāmatā nostiprinātie apgrūtinājumi, tas ir ar tiem iepazinies un apņemas tos ievērot. 5.6. Visu risku par zaudējumiem, kas saistībā ar Nekustamo īpašumu var rasties trešajām personām, kā arī visus riskus par Nekustamā īpašuma bojāeju vai bojāšanos no Līguma spēkā stāšanas dienas nes PIRCĒJS.
5.7. PIRCĒJAM nav tiesību prasīt Līguma atcelšanu.


6. Citi noteikumi
6.1. Līgums ir noslēgts, izpildāms un tulkojams saskaņā ar Latvijas Republikas normatīvajiem aktiem. Visi jautājumi, kas nav noregulēti Līgumā, tiks risināti saskaņā ar Latvijas Republikas spēkā esošajiem normatīvajiem aktiem.
6.2. Strīdus, ko nav izdevies izšķirt Pusēm savstarpēji vienojoties sarunu ceļā, izskata Latvijas Republikas tiesā, piemērojot Latvijas Republikas normatīvos aktus. 
6.3. Visi grozījumi un papildinājumi Līgumā var tikt izdarīti tikai rakstveidā, Pusēm savstarpēji vienojoties. 
6.4. Visi no Līguma izrietošie paziņojumi, pieprasījumi un cita informācija Līguma sakarā noformējama latviešu valodā, rakstveidā un nosūtāma uz Līgumā norādītajām elektroniskā pasta adresēm vai uz Pušu oficiālajām E-adresēm. Elektroniski nosūtīti paziņojumi uzskatāmi par saņemtajiem 2 (divu) darba dienu laikā pēc to nosūtīšanas.
6.5. Mainot adresi vai citus būtiskus rekvizītus, katra Puse apņemas 3 (trīs) darba dienu laikā no izmaiņu veikšanas paziņot par to otrai Pusei, pretējā gadījumā par aktuālo attiecīgās Puses kontaktinformāciju (vai rekvizītiem) tiks uzskatīta pēdējā pienācīgā kārtībā paziņotā kontaktinformācija (vai rekvizīti).
6.6. Pušu pārstāvji jebkura veida savstarpējai saziņai Līguma ietvaros:
6.6.1. no Pārdevēja puses _____________________, mob. tālr. nr.: ________________, e-pasts: _______________________;
6.6.2. no Pircēja puses ___________________, mob. tālr. nr.: ____________, e-pasts: _______________________________.
6.7. Līgums sagatavots elektroniski, parakstīts ar drošu elektronisko parakstu un satur laika zīmogu. Līguma parakstīšanas datums ir pēdējā pievienotā droša elektroniskā paraksta un tā laika zīmoga datums. Pusēm ir pieejams abpusēji parakstīts Līgums elektroniskā formātā.
 
6. Pušu paraksti: 
 
PĀRDEVĒJS 
 
PIRCĒJS
 
